ธปท.เผยทุนสำรองประเทศทะลุ 2 แสนล้านเหรียญสหรัฐแล้ว
ปท.เผยทุนสำรองระหว่างประเทศรัฐเพิ่มขึ้นอยู่ที่ระดับ 1.819 แสนล้านเหรียญสหรัฐ รวมกับฐานะซื้อเงินตราต่างประเทศ 1.82 หมื่นล้านบาท ส่งผลให้ทุนสำรองทะลุ 2 แสนล้านเหรียญสหรัฐ
18 มี.ค. 2554

ปท.เผยทุนสำรองระหว่างประเทศรัฐเพิ่มขึ้นอยู่ที่ระดับ 1.819 แสนล้านเหรียญสหรัฐ รวมกับฐานะซื้อเงินตราต่างประเทศ 1.82 หมื่นล้านบาท ส่งผลให้ทุนสำรองทะลุ 2 แสนล้านเหรียญสหรัฐ 
ธนาคารแห่งประเทศไทย(ธปท.) รายงานฐานะทุนสำรองระหว่างประเทศล่าสุด ณ วันที่ 11มี.ค.ปีนี้อยู่ที่ระดับ 1.819 แสนล้านเหรียญสหรัฐ หรือประมาณ 5.53 ล้านล้านบาท เพิ่มขึ้น 1,100 ล้านเหรียญสหรัฐ หรือประมาณ 3.3 หมื่นล้านบาท จากสัปดาห์ก่อนหน้าอยู่ที่ระดับ 1.808 แสนล้านเหรียญสหัฐ หรือประมาณ 5.51 ล้านล้านบาท ด้านฐานะสุทธิการซื้อขายเงินตราต่างประเทศแลกกับเงินบาทล่วงหน้า (Forward)ที่ระดับ 1.82 หมื่นล้านเหรียญสหรัฐ  จากที่ลดลงเล็กน้อยจากระดับ 1.84 หมื่นล้านเหรียญสหรัฐในสัปดาห์ก่อนหน้าแล้ว จะเห็นว่าทุนสำรองระหว่างประเทศและฐานะการซื้อขายล่วงหน้าซึ่งรวมเป็นทุนสำรองสุทธิของประเทศขณะนี้แตะระดับ 2.001 แสนล้านเหรียญสหรัฐแล้ว 
ทั้งนี้ คาดว่าทุนสำรองฯที่เพิ่มขึ้นน่าจะเป็นผลมากจาช่วงนี้ธปท.เองเข้าแทรกค่าเงินบาทค่อนข้างมากด้วยการเข้าซื้อเงินเหรียญสหรัฐเข้าเก็บในทุนสำรอง เพื่อดูแลการผันผวนของค่าเงินบาทที่ได้รับหลังเงินเยนจากเงินเหรียญสหรัฐอ่อนค่าหลังเงินเยนญี่ปุ่นปรับแข็งค่าขึ้นในช่วงที่เกิดเหตุการณ์สึนามิและแผ่นดินไหวที่เงินทุนของญี่ปุ่นต้องไหลกลับประเทศเพื่อกลับไปฟื้นฟูประเทศญี่ปุ่น และส่วนหนึ่งน่าจะเป็นผลจากสินทรัพย์ในทุนสำรองฯเพิ่มค่าขึ้นด้วย
สำหรับ ฐานะเงินหรือปริมาณเงินสดหมุนเวียนในมือประชาชนและเงินฝากสถาบันการเงินที่ธปท.อยู่ที่ระดับ 1.177 ล้านล้านบาท ลดลง 5.3 หมื่นล้านบาท จากสัปดาห์ก่อนหน้าอยู่ที่ระดับ  1.230 ล้านล้านบาท โดยปริมาณเงินสดหมุนเวียนที่ลดลงดังกล่าวยังอยู่ในระดับปกติ เป็นไปตามาภาวะเศรษฐกิจและความต้องการถือเงินของประชาชน ที่ปรับขึ้นลง